ยาคุมเเบบเเผง ถ้าเราจะกินยาคุมต้องกินช่วงไหนค่ะ เเล้วถ้าจะหยุดกินต้องหยุดกินยังไง ต้องหยุดช่วงไหน ต้องกินประมานกี่เดือนประสิทธิภาพของยาจะออกผลแบบสมบูรณ์ ถ้ากินยาคุมเเล้วหลั่งในตะท้องกี่เปอค่ะ ขอบคะ
สวัสดีค่ะ การเริ่มทานยาคุมกำเนิดแแผงแรกนั้น ให้เริ่มทานภายใน 1-5 วัน นับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที หากเลย 5 วันนับจากที่มีประจำเดือนมาไปแล้ว ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปแล้วอย่างน้อย 7 วันก่อน ยาคุมจึงจะออกฤทธิ์ได้หากทานยาคุมกำเนิดอย่างถูกต้อง ยาจะช่วยป้องกันการตั้งครรภ์ได้มากกว่า 99% ซึ่งได้แก่ การทานยาทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วม เป็นต้น ดังนั้น สามารถที่จะมีเพศสัมพันธ์ โดยการหลั่งในได้ โดยมีโอกาสที่จะตั้งครรภ์น้อยกว่า 1% แต่หากต้องการให้มีประสิทธิภาพมากขึ้น ก็อาจใช้ถุงยางอนามัยร่วมไปด้วยอย่างไรก็ตาม หากเพิ่งเริ่มทานยาคุมเป็นแผงแรก ยายังอาจออกฤทธิ์ได้ไม่เต็มประสิทธิภาพ ควรทานต่อเนื่องอย่างน้อย 2 แผงก่อนส่วนการหยุดทานยาคุมกำเนิด หากไม่ต้องการที่จะคุมกำเนิดอีกต่อไป ก็สามารถหยุดทานยาได้ทันทีที่ต้องการค่ะ จะหยุดทานกลางแผงหรือหยุดเมื่อทานยาหมดแผงก็ได้ค่ะ